PETITES CAMINADES, GRANS RECORDS...: SANT GENIS DELS AGUDELLS - FONT DEL BACALLÀ - TIBIDABO - FONT DE LA SALAMANDRA - VISTA RICA - SANT CEBRIA - TURÓ MALTALL DE MAGAROLA - TURÓ I PORTELL DE VALLDAURA - FORAT DEL VENT - TURÓ D'EN SEGARRA - TURÓ DE LES ROQUETES - CASTELL DE TORRE BARO 2016 02 06\nPetita caminada pel Parc Natural de Collserola amb la intenció d'anar fent els successius turons que limiten bona part de la ciutat de Barcelona, gaudint d'unes extenses vistes i conèixer la zona del voltant al castell de Torre Baró. Hem triat sortir de la bonica església de Sant Genis dels Agudells per no haver d'agafar cotxe i fer la pujada al Tibidabo a primera hora, continuant en puja i baixa per la carena, fins d'arribar al Castell de Torre Baró, on a sota de la muntanya tenim molt a prop l'estació de metro de la Trinitat Nova. Hem passat per llocs encantadors, sempre evitant de trepitjar les pistes, on passen tant de bicicletes avui en dia, agafant els petits corriols laterals, on potser farem un recorregut més llarg, però bastant més agradable i distret. Recomanable aprofitar i mantenir aquest pulmó que tenim tan a la vora de la ciutat.\nComencem el recorregut a la bonica església de Sant Genis dels Agudells (Estació de metro Vall de Hebron) a la banda de l'avinguda Jordà, a la ciutat de Barcelona. Continuem pel carrer Natzaret passant per la Plaça Madrona, per pujar al Camp Municipal de Futbol de Sant Genis, el qual creuarem per la part de dalt, per passar per Can Soler i sortir a la carretera de la Rabassada.\nContinuem per la carretera direcció Tibidabo, fins a la primera corba, on creuarem per ficar-nos pel costat del torrent, passarem per la recuperada Font del Bacallà i continuant el camí d'escales, travessem al camí de Can Borni, per agafar el corriol pedregós en pujada que tenim enfront, fins a la carretera de Vallvidrera. Agafem aire tras la pujada i baixem uns metres per la carretera, una vegada passat el pont del funicular, agafem un corriol a la dreta que ens pugés a dalt del Tibidabo.\nDeixem el Tibidabo i el seu mirador per baixar per la carretera fins a l'Hotel Florida on agafarem un corriol a l’esquerre, lloc amb un magnifico panorama del Vallès. Quan arribem a la Font, anem a la dreta per un corriol molt bonic que passarà per la Font de la Salamandra fins a la carretera del Tibidabo i on un poc abans d'arribar, a la dreta, és la pedra neolítica senyalitzada amb una fita.\nAra, a la carretera, baixem per creuar-la i a l'esquerre agafar un corriol fins al Coll de l’Erola (Vista Rica) on tenim una bona font. Continuem per la carena pujant al Turó de Santa Maria, Turo de Sant Cebrià i al Turó de Maltall de Magarola on al mirador, gaudint de les vistes, parem a fer un entrapa.\nContinuem pel Pas del Rei, fins al Turó de Valldaura on és la torre de vigilància. Baixem el turó per un corriol amb bona pendent fins a donar a la pista del Portel de Valldaura, on és el pont d'Horta que travessarem per veure un altre mirador. Amb la carretera a sota nostre continuarem fins al Forat del Vent i ja passat Cal Ferrer arribem a la Collada de la Ventosa on pujarem fort al Turó Sul i al Turó d’en Segarra, els dos amb bones vistes. Passarem poc després pel Turó Blau i el Turó de les Roquetes per desfer camí al Coll de Canyelles i baixar pel vessant de la muntanya fins al Castell de Torre Baró.\nAquí farem visita i continuem per la carena gaudint dels miradors de Torre Baró per anar a parar al restaurant El Cordero, alimentar-nos i baixar per la muntanya fins a l'estació de metro de Trinitat Nova.\nDURADA EFECTIVA: 4,10 hores DURADA TOTAL :5,20 hores (sense dinar)\nSortim al costat de l'església de Sant Genis dels Agudells, encara amb la il·luminació publica encesa, en un dia que serà gris i tapat a la banda nord, la qual cosa anirà molt bé per caminar.\nCreuem el camp de futbol dels Penitents, Camp Municipal de Futbol Sant Genis.\nCan Soler i la carretera de la Rabassada, Pujant pel bosc al costat del torrent de la Font del Bacalla\nLa restaurada Font del Bacalla\nPrecios bosc de roures a la falda del Tibidabo.\nIndicador a la pista de Can Borni\nArribant al Tibidabo\nBarcelona, al peu de la foto l'Observatori Fabra, vistes des del mirador del Tibidabo.\nTemple del Sagrat Cor de Jesús, al Tibidabo\nTorre Collserola des del Tibidabo\nDeixant el Hotel La Florida, baixem a l'esquerre per un corriol fins al Coll de Vinassa, on tenim una font i uns bancs per seure.\nUna mica apartada del camí es trova la Font de la Salamandra\nPedra neolitica gravada amb una creu, avans de arribar a la carretera a l'esquerre.\nColl de l'Erola o Vista Rica, amb la seva font i creuament de camins, és un lloc sempre de concentració de ciclistes.\nMirador al Turó del Maltall de Magarola\nTriem aquet lloc amb vistes, per gaudir del esmorzar.\nEl dia es força gris, peró veiem Barcelona clarament, a prop tenim el barri de Montbau\nTuró de Valldaura amb la seva torre de vigilancia\nPortell de Valldaura, per on pasarem al pont de la carretera de Horta/ Cerdanyola\nBaixant del Mirador del Portell de Valldaura\nDes del Forat del vent, la carretera de les Roquetes i al fons, el Turó d'en Segarra, per on tindrem que pujar.\nPujant pel Turó Sul\nArribant al Turó d'en Segarra\nVistes des del Turó d'en Segarra de la part de carena que hem fet.\nTuró de les Roquetes des del Turó d'en Segarra\nBaixant del Turó Blau i arribant al coll de Canyelles\nCim del Turó de les Roquetes\nEl Turo d'en Segarra al fons el Tibidabo des del Turó de les Roquetes\nFinalment tenim a la vista el Castell de Torre Baró\nMiradors de Torre Baró\nVeiem a prop els barris de la Trinitat, la Prosperitat, les Roquetes i Sant Andreu Palomar.\nArribant al nostre objectiu, el Castell de Torre Baró.\nMalgrat el seu aspecte medieval, el Castell de Torre Baró, dominant el barri, és una construcció de principis del segle XX. Es va edificar com a projecte per crear un hotel que fos el centre d'una urbanització a la zona (Ciutat Jardí ¡!), però finalment el pla urbanístic no va funcionar i va acabar abandonada sense haver-se finalitzat les obres. Finalment, l'any 1989 va ser restaurada i declarada patrimoni històric per l'Ajuntament de Barcelona, i al seu voltant es va construir un magnífic mirador. Actualment és un punt d'informació i educació ambiental del parc de Collserola.\nDesprés de fer-nos la foto a la porta del Castell, passem pels diferents Miradors de Torre Baró gaudint de les vistes, sempre amb direcció al Turó d'en Manyoses, on és el Restaurant "El Cordero" amb el seu magnifico mirador i els seus calçots, que ens va resoldre molt bé el problema de la restauració... Baixem una mica tips per la muntanya fins a l'estació de metro de Trinitat Nova, on donem per finalitzada aquesta bonica excursió.\nGracies i fins un altre !!\nPublicat per gaby a 7:44\nMjt 7 de febrer de 2016 a les 9:22\nQue suerte tener en la ciudad un gran parque Natural desde donde las vistas son increíbles, la ciudad, el mar, montañas, poblaciones contiguas... Y poder hacer rutas a tu medida. Muy recomendable!


EL REPUBLICÀ DEL CAFÈ - Imatgies. Els dictats de la natura\nJesús Bernat Agut 14 desembre 2014 31 agost 2020\nMire de no llegir les segures i merescudes lloances que rebrà aquests dies Joan Barril. Passe de la Wiki i la Viqui i la informació adient que caldria per escriure quatre ratlles. Aquest matí, però, en veureNoticias, 24 horas –quin remei!- he esperat el repàs a les portades de premsa. En arribar a El Periódico (edició en espanyol, és clar) hi destacava una gran fotografia de qui regentava, cada nit, a l’hora de sopar, un baret republicà. La presentadora de TVE no ha tingut a bé destacar-ne el que omplia més de mitja portada; ha preferit subratllar un titular sobre l’economia espanyola i un altre d’una reunió de barons feta a la Granja (estalvieu-vos-en els acudits) en defensa de la Constitució.\nDes de fa uns anys no hem pogut veure TV3 -tampoc Canal-9-, ni escoltar Catalunya Ràdio -tampoc Ràdio-9. Com en aquells temps de la Dictadura, quan alguns escoltaven d’amagat Ràdio Pyrénnés o Ràdio Tirana, ara amb l’ajut d’Internet, havíem aconseguit una illa de llibertat de 9 a 10 de la nit. Mentre sopàvem, i després d’escoltar la sintonia (fragment deNane Tsoradel grupBratsch), a la cuina entrava Joan Barril.\nEns sabíem en una illa informativa, perquè no abocava els mateixos titulars que podíem sentir repetits a totes les televisions, a totes les ràdios, a tots els periòdics… Barril feia periodisme i analitzava, amb un profund humanisme i un toc d’escepticisme fusterià, els esdeveniments més actuals i aquells que restaven en l’oblit. Després, ens donava consells per fer coses impossibles i somniades. I encara ens portava algun personatge mereixedor d’una entrevista i algun joc.\nA la Granja, els barons han parlat de la Constitució i, segons que deia la presentadora de TVE, també ho han fet en euskera, en gallec i català. No deixa de ser un exemple d’allò que la Sociolingüística anomena ‘llengua emblemàtica’. Potser algun dia facen cas de la Constitució, consideren les ‘altres’ llengües de l’estat com un patrimoni de tots i ens deixen veure i escoltar en la nostra llengua.\nImatgies – I ara la ràdio\nImatgies – Qüestió de noms. Espanyolitzar i castellanitzar\nImatgies – Buen provecho, bon proveito, on egin, bon profit\n“Demanave postals amb textos de lletra intel·ligible, detràs d’una vista tradicional de qualsevol ciutat o poble… deia que no entenie massa bé allò de l’ email/facebook/twiter/”uasap”, i li les vam escriure perquè sempre, amb el bullit amanit i a la taula, la música blava i la serena paraula apassionada, entraven a casa, ja denit, però esperades.\nOllé, amb la memòria de conlloga, busca paraules per a tants dies com el recordarem!”\nArticle Anterior IMATGINARIS PER CASTELLÓ\nArticle Següent L’ULLAL DE LA CREBADA i altres dictats de la natura


Està pensat per a totes les colles que participareu al Carnaval de Cunit i així aprendre d'una professional a fer el vostre propi maquillatge per a carnaval. El termini d'inscripcions finalitza aquest divendres, però quan abans anem a l'OAC a fer la inscripció per al curs millor. Es realitzarà en dos periodes, el primer (11 i 12 de febrer) s'aprendrà a fer ferides i cicatrius amb l'aplicació de làtex, sang artificial i paper. El segon (18 i 19 de febrer) es realitzaran maquillatges de fantasia per a carnaval. L'horari serà de 18h a 20h i la localització a l'antic Espai Jove. I només es farà si s'arriba a un nombre mínim d'inscrits.\nUs animem a participar en aquest curs, ja que sempre podem aprendre alguna cosa i millorar en tots els aspectes el nostre carnaval. Per a més informació a l'OAC, on us inscriureu. Som-hi que ja queda menys! Salutacions carnavalers!


Hugo boss Orange Men Eau De Toilette 100ml, Dressinn\nDescripció Hugo boss Orange Men Eau De Toilette 100ml\nDescobreix tots els productes de la categoria Perfums que podràs trobar a dressinn, com per exemple Hugo boss Orange Men Eau De Toilette 100ml. Compra avui mateix Hugo boss Orange Men Eau De Toilette 100ml i estalvia diners en tots els productes de la secció de Perfums masculins. A més a més, amb la qualitat que et garanteix una marca com Hugo boss l’èxit en la compra està assegurat. Saps que a part de Hugo boss Orange Men Eau De Toilette 100ml a la botiga de moda també hi trobaràs altres articles per practicar aquest esport? Gràcies a dressinn ara podràs trobar en una sola botiga una gran varietat de productes de Perfums ideals per practicar tots els esports.\nCaracterístiques Hugo boss Orange Men Eau De Toilette 100ml\nSostenibilitat Hugo boss Orange Men Eau De Toilette 100ml\nHugo bosses fragàncies taronja homes eau de lavabo 100ml\nOriginal a molt bon preu.


Arriben a les costes canàries uns 188 migrants, entre ells tres nadons\nAquest dimarts a la matinada han arribat, pels seus propis mitjans, un ‘cayuco’ i una pastera a les illes de Gran Canària i La Graciosa\n19 de d’octubre del 2021. 10:47\nUn total de 188 immigrants, entre ells tres nadons, han arribat a bord de quatre embarcacions a les costes de les Canàries en menys de 24 hores, segons ha informat el Centre Coordinador d’Emergències i Seguretat del 112 de les Canàries.\nEn concret, durant la matinada d’aquest dimarts han arribat, pels seus propis mitjans, un ‘cayuco’ i una pastera a les illes de Gran Canària i La Graciosa.\nEn el cas del ‘cayuco’ que ha arribat cap a les 02.00 hores d’aquest dimarts a la costa d’Arguineguín, a Mogán (Gran Canària), venia amb 33 persones (32 homes i una dona), que, després de ser valorades per personal del Servei d’Urgències Canari (SUC) i de la Creu Roja presentaven tots un «bon estat» de salut.\nCap a la mateixa hora, les 02.00 hores, però a l’illa de La Graciosa, arribava una pastera pels seus propis mitjans a Caleta de Sebo i ho feia amb 37 homes a bord.\nD’altra banda, durant la tarda de dilluns Salvament Marítim va localitzar dues embarcacions amb 118 migrants que van ser traslladats al moll de La Cebolla, a Arrecife. En concret, la primera de les pasteres rescatades portava 59 persones, 45 homes, 11 dones, un menor i dos nadons, entre els quals els dos nadons i una dona van ser traslladats a l’hospital.\nQuant a la segona embarcació rescatada per Salvament en aigües pròximes a Lanzarote també hi viatjaven 59 persones, entre les quals 34 homes, 20 dones, quatre menors i un nadó. El nadó i la seva mare van ser traslladats a un hospital.


Movem fa costat al govern de Tortosa i proposa més mesures pel coronavirus – Marfanta\nCap positiu nou de coronavirus a les Terres de l’Ebre: es mantenen els 325 casos confirmats\nAmaguen la corrupció de la corona\nSuspenen l’anellament de polls de flamenc just quan hi ha un rècord de parelles al Delta\nAlcanar intensifica els controls a peu de carrer i prepara les platges per al bany\nERC de la Terra Alta critica el ‘populisme’ de Luz amb la llei de Caça i culpa Junts de les sancions\nUna oportunitat per articular les Terres de l’Ebre a través del ferrocarril\n‘Baroja a Tortosa: adéu a un amic’, per Roc Salvadó Poy\n‘La nova normalitat ha d’arribar també a la Generalitat’, per Francesc Miró\n‘Millor equivocar-se tots junts que encertar per separat’, per Sebastià Castañeda\nMovem fa costat al govern de Tortosa i proposa més mesures pel coronavirus\nEl grup de Movem ha reiterat este divendres la voluntat de col·laboració amb el govern municipal, i li ha fet arribar una bateria de propostes complementàries per gestionar la crisi del coronavirus a Tortosa. Entre d’altres, ha proposat retornar les taxes per activitats suspeses, crear una Oficina d’Atenció a la Ciutadania per assessorar en ajuts i problemàtiques derivades de la crisi del coronavirus, o be adoptar el compromís d’elaborar un Pla de Reactivació Econòmica Local, un cop passada l’emergència.\nEl portaveu de Movem Tortosa, Jordi Jordan, ha manifestat ara “no són moments de discussions polítiques, sinó de donar suport a l’equip de govern davant esta crisi sense precedents”. A més, a les portes del cap de setmana, ha apel·lat a la responsabilitat de la ciutadania. “Hem de mantenir la calma i ser conscients que és imprescindible que ens hem de quedar a casa. Actuant de forma individual, però pensant sempre en l’interès comú i en la col·lectivitat, ens en podem sortir”, ha tancat.\nAmb la voluntat d’aportar propostes que puguen ser d’utilitat per a superar esta crisi sanitària, social i econòmica, Movem ha fet arribar a l’equip de govern una sèrie de propostes –algunes d’elles, adoptades ja en altres localitats de les Terres de l’Ebre o de la resta de Catalunya- perquè es plantegi la seua incorporació progressiva al llistat d’accions i mesures que ja ha implementat l’Ajuntament de Tortosa en estos darrers dies.\nEn primer lloc, s’ha sol·licitat a l’Ajuntament de Tortosa que, en la línia del que estan fent altres ajuntaments, s’entregue als portaveus municipals un resum diari de les incidències que s’han produït a la ciutat i les accions dutes a terme pel comitè local d’emergències, arran de la crisi del coronavirus. També s’ha demanat informació sobre la neteja de desinfecció específica i extraordinària realitzada de carrers, zones i equipaments municipals; sobre l’actuació de prevenció que s’utilitza en la borsa de voluntaris que ajuden els més necessitats i, finalment, sobre les mesures específiques que s’hagin previst per a les persones sense llar.\nD’altra banda, i per ajudar a seguir extremant les precaucions i les mesures d’higiene per prevenir contagis, s’han fet les següents propostes perquè es valori la seua posada en marxa en cas que no hagin estat ja implementades:\n· Habilitar l’entrada als autobusos de transport urbà per la porta de darrera, per evitar possibles contagis entre conductors i passatgers.\n· Preparar un Decret d’alcaldia extraordinari per regular i aturar obres privades si estes no compleixen els mínims de seguretat per frenar la pandèmia.\n· Fer campanyes de conscienciació ciutadana sobre l’ús de guants i mantenir les distàncies a l’hora de comprar en supermercats i altres comerços.\n· Més enllà de la mesura ja adoptada amb la Clínica Terres de l’Ebre, valorar la possibilitat de disposar d’altres equipaments per a usos sanitaris si és necessari. Una idea proposada és valorar la possibilitat d’emprar la residència de sacerdots de l’antic col·legi Sant Josep atès que es manté en prou bon estat i té diverses desenes d’habitacions.\nA més, conscients que esta crisi està tenint un greu impacte econòmic, s’han traslladat també les següents propostes:\n· Indemnitzar econòmicament les empreses i persones autònomes que treballen per a l’Ajuntament i que han vist suspès els seus contractes per raó de causa major.\n· Avaluar la possibilitat de crear una Oficina d’Atenció Telefònica a la Ciutadania especialitzada per assessorar en ajuts i problemàtiques derivades del coronavirus. Un cop superada la crisi, l’atenció podria ser ja presencial.\n· Obrir una línia de subvencions i ajuts al lloguer per a famílies amb menys recursos i dificultats econòmiques que viuen en habitatges públics o privats en règim de lloguer.\n· Retornar les taxes pagades per entitats o particulars per a l’ocupació via pública per activitats previstes que s’han hagut de suspendre per la crisi del coronavirus.\n· Fer crides a la població a realitzar les seues compres al comerç de barri i al mercat municipal per evitar desplaçaments i ajudar el comerç de proximitat.\n· Adoptar el compromís d’elaborar un Pla de Reactivació Econòmica Local consensuat amb els agents econòmics i socials de la ciutat així com tots els grups municipals un cop hagi passat la part més dura de la crisi.\nEls Mossos aixequen 125 actes en només dos dies per desplaçaments injustificats a l’Ebre\nAlcanar crea una iniciativa per elaborar mascaretes homologades i abastar els col·lectius més vulnerables\nRoigé anuncia la instal·lació d'una fàbrica de Florette al polígon Catalunya Sud


Viu i llegeix: Les veus del Pamano.\nPublicat per Viu i llegeix a 16:38\nTenia moltes ganes de llegir aquest llibre i ara, després del que n'opines, encara en tinc més!\nAviam si te'n puc dir alguna cosa quan me l'hagi llegit. A reveure, i que sàpigues que a més de llegir bé, escrius molt bé! Aurora\n24 de novembre de 2008 a les 16:53\nGràcies per el teu comentari, anònima Aurora, i llegeix "les veus.. "que segur que t'agradaran\nJo també en vaig fer uan ressenya\n1 de desembre de 2008 a les 0:18\nUn dels millors llibres que he llegit.\n10 de maig de 2011 a les 17:46


Rosa Calafat | e-Criteri\nCategory Archive for: ‘Rosa Calafat’\nBona nit – Rosa Calafat\nBona nit, i bona sort. Una pel·lícula dirigida per George Clooney, basada en fets històrics. Som a la dècada dels anys 50 del segle passat. Aquesta pel·lícula explica la persecució que el senador americà Joseph McCarthy emprengué contra l’altra bàndol: això és, qualsevol persona que fes olor d’esquerranosa. Hi caigueren gent de totes les professions, …\nXirinacs, senyor de la llibertat – Rosa Calafat\nNo hi ha comentaris 14 octubre 2008\nEn català diem que ‘De porcs i de senyors, n’han de venir de casta’. Xirinacs ha exercit aquesta casta, aquesta qualitat, de senyor de la llibertat . Ens ha dit: ‘He viscut esclau en uns Països catalans ocupats/ He viscut lluitant contra aquesta esclavitud tots els anys de la meva vida adulta’. Què és ser …\nDe bones intencions l’infern n’és ple – Rosa Calafat\nNo hi ha comentaris 13 abril 2008\nI vós qui sou un home lletrut, sabut que passa de mida, què em sabríeu dir quin és l’animal que quan es viu no diu res i quan mor crida? I pacientment pensaves la solució… Ara que en aquella nina de cinc anys, li varen haver de dir que es tractava del corn. Un corn, …\nTota la resta són ondets – Rosa Calafat\nNo hi ha comentaris 19 agost 2007\nHi ha alguna cosa altament rendible a l’hora de sotmetre un poble, a banda d’afaitar-lo en eixut, és a dir d’exterminar-lo, i és dominar-ne la llengua. I qui en diu la llengua, en diu també la cultura. La imposició cultural és com un corc –i un corcó- en veus la polsina i el vespre en …


La seguretat d'estar ben assessorada: La oficina d'okupació\nPer saber més, visita l'oficina per l'okupació\ndijous de 11h a les 13h\na l'Antiga Recicleta c/ Fonollar\ni la Oficina Rurbana el diumenge tot el dia des de les 12h en Can Masdeu.\nBreu manual d'okupació\nLa oficina d'okupació no és un bolet que apareix del no res si no de la voluntat de dotar d'una eina pràctica a l'assemblea d'okupes de Barcelona i de fer politica a partir d'intentar canviar la forma de veure l'okupació i fer-la accessible a tot tipus de gent. és aixi que ara ja fa 3 anys es va començar a parlar de fer una oficina d'okupació des de diferents llocs. Les advocades que han dedicat més esforços a treballar una defensa legal en aquest tema ja feia un temps que estaven parlant amb gent per tal de fer un assessorament legal, ni que fos de minims, per diversos motius. En primer lloc per la saturació de feina a la qual havien arribat, i en segon lloc per tal de que es creés una forma de comunicar l'experiéncia acumulada en el tema, per tal de que la gent que es llençava a okupar tingués com a minim clars quins són els seus drets i, per tant minimitzar detencions o condemnes. D'altra banda es veien les ganes de buscar un espai des d'on vulgaritzar i divulgar la okupació, i per tant superar els estigmes als quals ens sotmeten moltes vegades els mitjans de comunicació i fer accessible i legitima la okupació. Per tant, trencar amb un estereotip massa anclat en visions com les que els mass media cerquen i creiem no esperonen a okupar ja que cerquen formules per ficar tot dins d'un irracional sac de vandalisme i no deixen veure la diversitat que hi ha. Un altre idea que flotava per l'aire era el de fer més operativa l'assemblea d'okupes. Augmentar la coordinació i comunicació entre les cases, a partir de la idea de que en moments concrets dur conjuntament certes campanyes ens resulta beneficiÃ²s, que augmentar el coneixement entre la gent genera llaços i de potenciar que altres okupacions que ja existien es sumessin a la xarxa de suport de l'assemblea d'okupes.\nEl procés de gestació de la oficina va trigar al menys mig any a poder ser una realitat, va estar atravessat per diferents debats i moments de gairebé marxa enrera per molts motius. I va ser durant aquest periode que vam anar creant un altre motiu pel qual creiem necessària aquesta oficina. El contacte amb veÃ¯ns i veÃ¯nes als barris havia enriquit molt el panorama politic fent-lo molt més flexible i popular en alguns casos. I aqui el discurs es lligava de forma natural amb el de l'assemblea d'okupes que feia temps possava el seu gra de sorra en la lluita contra l'especulació. En aquest punt les xarxes que ja existien com la del Forat de la Vergonya ens donaven un motiu per intentar generar una eina que transcendis els murs de la okupació, que asumis que el problema de la manca d'espais atravessa a una gran part de la població. El mobbing (o violéncia urbanistica) estava esdevenint la cara més crua de les reformes urbanistiques de la ciutat i si voliem treballar amb el veinat era del tot necessari que busquéssim formes de combatre'l. Aquesta idea va acabar inclÃ²s condicionant el format de la presentació de la oficina que es va dur a terme en la oficina en contra del mobbing que havia creat l'ajuntament pocs mesos enrera. Una oficina que s'havia demostrat inútil i frustant per la major part de la gent que havia passat per allà; que l'havia creat un dels actors principals del mobbing a la ciutat, l'ajuntament; i que demostrava la necessitat d'aquesta oficina, tant en el gest de la seva creació, com en la saturació que va patir la primera setmana d'obertura.\nPerÃ² aquests contactes amb veÃ¯ns no eren nous, una gran part de centres socials okupats que es troben als barris d'aquesta ciutat ja havien desenvolupat xarxes de interactuació com l'assemblea d'okupes de Sants que fa uns anys va passar a esdevenir l'assemblea de Barri de Sants. Una experiéncia que ha anat desenvolupant una lluita en la que es va crear la Platafroma per les Vies des d'on lluitar contra les reformes urbanisitiques que fa l'ajuntament. Unes reformes projectades per tal de comunicar l'AVE, un transport gens popular, que al igual que a altres cares de l'urbanisme barceloni deixa de banda a una gran part de la població per deixar pas a un elit minoritari. A la Vall de Sant Genis un projecte que va sorgir a partir de l'okupació de Can Masdeu va generar un projecte amb veÃ¯nes que han colÂ·laborat i s'han fet seu, els horts comunitaris, que han donat la possibilitat de recuperar un estil de vida més lligat a la terra que de segur moltes persones no podien dur a terme degut a l'agressiva configuració de les ciutats. Al cap de munt d'una muntanyeta de Collserola hi trobem Can Pascual on la recuperació d'un antic forn de llenya es va utilitzar per tal de crear contactes i que pugui ser usat per totes les persones que tenen les ganes de pujar a fer una fornada de pa. Al districte 22@ amb l'okupació de Can Ricart; i al Forat de la Vergonya l'aparició dels okupes a l'escena va ser posterior al moviment dels veÃ¯ns i va ser una experiéncia enriquidora de lluita per un espai comú pel barri i per la defensa del mateix en un moment on ja s'havia expulsat a molta gent de casa seva.\nPerÃ² la creació de xarxes no ha anat únicament en aquesta direcció. Des de les cases i els centres socials okupats hi ha una participació activa en formes de resisténcia a nivell europeu, entre d'altres. Can Masdeu va participar com un espai des d'on poder albergar a moltes de les persones que anaven a protestar en contra del G8 i ha participat i potenciat espais d'intercanvi d'experiéncies com ara el Canvi Climàtic o la revista el Pimiento Verde; o bé de creació de formes de lluita com ara Massa Critica, manifestació ciclista que es dóna a diversos lloc d'Europa. El MayDay ha estat un altre xarxa en la qual la okupació hi ha estat present des d'un principi com a element dinamitzador, espai de reunió i preparació; i com a element actiu, alhora de dotar-la de contingut. I en moltes més, perÃ² aquest no és l'espai d'enumerar les experiéncies que s'han viscut, no és passar revista a un conjunt de lluites. Ja que la okupació ha estat, una eina en mans de molts, obrir l'espai només és un moment, defensar-lo, formar-hi part, netejar-lo l'han dotat de contingut, i ón per tant, les persones, les responsables.\nI és d'aqui on sorgeix la nostra màxima de donar solucions colÂ·lectives a problemes que intenten que visquem de forma individualitzada. Ja que la qÃ¼estió de l'espai és un problema politic i per tant, no es pot medicalitzar com si es tractés d'una enfermetat personal i intransferible, si no que és fruit d'una continua privatització de les nostres vides, de l'espai públic, en definitiva de drets fonamentals que fa temps semblaven conquerits i que ara surten al mercat, abocant-nos a l'asfixia quotidiana del pes de la hipoteca, el lloguer, un desallotjament, la LAU, el decret Boyer, ... I es que tot aixÃ² requereix el seu temps, i les forces no són moltes, aixi que per decisió o per obligació, ens hem decidit a afiançar cada pas que donem i no tenir pressa per assolir grans objectius; actuant com una guerrilla que s'amaga i actua on menys t'ho esperes, perÃ² que no ataca de front i en la que qualsevol hi pot formar part. I és que tot i que ara l'oficina no estigui molt visible, durant tot aquest temps hem anat mantenint un espai des d'on poder compartir l'experiéncia d'okupar. Més de 800 consultes han estat formulades i s'ha mantingut contacte electrÃ²nic amb moltes persones que pensaven okupar, necesitaven assessorament en els procediments legals o venien a informar-se, i sempre hem estat satisfetes de com hem portat a terme el nostre treball. Aixi la oficina ha funcionat com una xarxa amb la qual entrar en contacte amb moltes persones sense discriminar molt l'ús que en vulgui fer la gent que hi ve, perÃ² intentant influir de cara a potenciar una forma d'okupació politica. De ser-ne conscients que cada okupació és una forma de resisténcia i totes en conjunt una amenaça dins de la selva inmobiliària.\n1. Buscar casa. Decideix el barri i una casa que es correspongui amb el projecte (vivenda, centre social...). Contacta amb els espais okupats del barri i escull bé les futures companyes de casa.\n2. Informació sobre la casa. Al registre de la propietat i al departament d'urbanisme podrás esbrinar a qui pertany la propietat, quants anys porta abandonada o els plans urbanistics previstos.\n3. Entrada. Decideix si prefereixes una entrada silenciosa o pública (concentració, cercavila...) i pensa bé tots els materials que necessitarás. Escull el millor moment.\n4. Els primers dies. Vigila la casa que no es quedi sola i barrica bé totes les entrades. Pensa que aquests poden ser els dies més durs.\nSi okupes un edifici públic, l'administració propietária disposa de 48 hores per decretar un desallotjament, aquesta ordre ha d'anar signada per algun alt cárrec d'aquella administració. Poden iniciar trámits administratius sempre que sigui dins del primer any de l'okupació. Sinó tenen la via judicial. Per efectuar un desallotjament legal la policia necessita presentar un ordre d'entrada signada pel jutge.\nVia Civil La propietat interposa al Jutjat de 1era Instáncia demanda de desnonament contra els ocupants. Es jutja qui té dret a fer ús de la finca. és un procés tranquil al començament, els ocupants han de ser informats dels trámits judicials però acostuma a acabar en desallotjament.\nVia Penal La propietat posa a comissaria o al Jutjat de Guárdia denúncia. El Jutjat d'Instrucció investiga els fets i pot decretar un desallotjament cautelar o citar-te a declarar, després d'això podria ser que arxivés el cas o que considerés que hi ha indici de delicte i traspassar-ho a un Jutjat Penal. Aqui es jutja a les persones ocupants pel delicte d'usurpació. és un procés en el que es pot demostrar les tasques de rehabilitació de la finca i els anys d'abandonament.\nSom innocents de tot el que ens acusin o que demostrin el contrari!\nIdentificació: Les forces policials solen tenir una actitud provocadora amb amenaces i intimidacions. Només poden identificar-te quan estiguis al carrer o amb ordre judicial.\nDetenció: Poden detenir-te máxim 72 hores. Pots designar l'advocat que vulguis o t'assignaran un d'ofici. Tens dret a una trucada. Pots sortir directament o passar a disposició judicial amb cárrecs (robatori amb força, assetjament de morada, usurpació, danys, resistència...).\nDesallotjament:No poden desallotjar-te sense ordre judicial sota cap pretext, excepte sospita de flagrant delicte. Pensa que moltes vegades no compleixen les seves lleis i desallotgen de manera il.legal.


Resum de la sessió plenària del 18 de novembre de 2010 – Vilassar Ràdio\nResum de la sessió plenària del 18 de novembre de 2010\nLa sessió plenària ordinària celebrada ahir dijous 18 de novembre va aprovar, entre altres punts, l’eliminació de la línia d’autobús C7 a partir de l’1 de desembre que fins ara comunicava Vilassar de Mar i Cabrera de Mar passant pel polígon industrial els Garrofers i la creació d’una parada d’autobús de la línia C-16 a a la Piscina Municipal de la nostra localitat.\nPel que fa al punt inicial de l’ordre del dia, es van aprovar per unanimitat les actes de les sessions plenàries dels dies 16 de setembre i 30 d’octubre.\nQuant al primer punt de l’ordre del dia, la prestació d’un aval de l’Ajuntament de Vilassar de Mar a la Societat Municipal de Promocions Urbanes SA, per a la concertació d’un préstec a curt termini amb l’entitat “La Caixa” per un import d’1.500.000 euros, per al finançament de les obres del mercat municipal, va ser aprovat amb els vots a favor de CiU, ERC i el regidor no adscrit Abraham Cobo i el vot en contra del PSC i IC-Verds. Es tracta de la renovació d’un préstec que vencia a finals d’octubre.\nQuant al segon punt, la incorporació de l’Ajuntament de Vilassar de Mar al patronat de la Fundació Ernest Lluch, es va aprovar per unanimitat. La Fundació Ernest Lluch ha convidat el consistori de la nostra localitat a formar-ne part i l’Ajuntament, a través de la plenària, ho ha acceptat tot atenent la important tasca cultural i sòlidament arrelada a la vida social i cultural vilassarenca que aquesta fundació desenvolupa. La persona física que representarà l’Ajuntament de la nostra localitat serà l’alcalde o la persona en qui delegui.\nPel que fa al tercer punt, la modificació de la línia C-7 de transport interurbà entre Vilassar de Mar i Cabrera de Mar a partir del dia 1 de desembre de 2010, es va aprovar amb els vots a favor de CiU, ERC, IC-Verds i el regidor no adscrit Abraham Cobo i el vot en contra del PSC. El regidor de governació, Ismael Durán (CiU), va explicar que a partir de l’1 del proper mes, es suprimirà el servei de la línea d’autobús que unia Vilassar de Mar i Cabrera de Mar a través del polígon industrial els Garrofers, la C-7. Duran ha recordat que aquesta línia es va crear l’abril del 2008 amb el compromís que el Departament de Transport Terrestre de la Generalitat de Catalunya li donaria una subvenció anual de 75.000 euros, compromís adquirit en l’anomenada Declaració de Teià, un fet que no s’ha complert. El servei li costava a l’Ajuntament 54.000 euros/any, una despesa que en el context general de crisi econòmica actual i de contenció de la despesa no pot assumir. Per tal de compensar els inconvenients als usuaris d’aquesta línia que ara s’elimina, a la línia C16 es crearà una parada al terme de Vilassar de Mar, concretament a la Piscina Municipal.\nQuant a la secció de precs i preguntes, en representació del PSC, el regidor Josep Albert Petit va preguntar, entre altres qüestions, en quin punt es troba el procés que ha de portar a la construcció de l’escola Els Alocs – que actualment està ubicada a uns mòduls provisionals-, si s’han trobat restes arqueològiques als terrenys on han començat les obres de construcció d’una pista doble poliesportiva coberta, quan entrarà en funcionament l’ascensor ubicat a la plaça Pau Vila, pel sorteig dels pisos de promoció pública de Can Bisa, per la situació del Museu Municipal de Vilassar de Mar i va sol•licitar, per una banda, que s’arreglin les deficiències que hi ha a les llambordes d’alguns carrers de la localitat, i per altra part, que s’apliquin mesures per a millorar la seguretat del pas de vianants que hi ha a la vora del girador de la carretera d’Argentona, al costat de la Nacional II. Finalment, el regidor del PSC, Enric Flamerich, va preguntar, entre altres coses, pel cost de les modificacions del projecte de construcció del nou equipament juvenil de Can Jorba, el cost del soterrament dels contenidors, va demanar al govern la constitució d’una comissió que avaluï i compari els resultats de la recollida de residus amb el sistema actual de contenidors i amb l’anterior sistema porta a porta, i va mostrar el seu desacord amb la inclusió, en el cartell promocional del Correllengua, de partits polítics, en l’apartat que dóna compte dels col•lectius i entitats que donen recolzament a aquest certamen.\nEl regidor d’ERC Damià del Clot va demanar al govern que en les al•legacions que l’Ajuntament presenti al projecte de construcció de la Ronda del Maresme hi hagi un apartat on, per una banda, es mostri especial sensibilitat perquè hi hagi una bona connectivitat entre els municipis del Baix Maresme, i on, per altra banda, es proposin mesures que apostin pel transport públic.\nEl regidor d’IC-Verds, Roger Solé, va preguntar, entre d’altres qüestions, pel funcionament del Centre Cívic del Passeig, que fa pocs mesos va estrenar instal•lacions, al Camí Ral 19.\nEl regidor no adscrit Abraham Cobo va avançar que presentaria els precs i preguntes, tal com ha fet en sessions anteriors, per escrit.\nNotícia anteriorLliurament de premis de la fase final de la XXVII Mostra Literària del Maresme\nSegüent notíciaXerrada- col•loqui de Viladona sobre “Noves masculinitats”


Neix la Federació del Comerç de Berguedà - Pànxing\nLa Federació del Comerç de Berguedà (FCB) ja és una realitat. La situació sanitària actual i les dificultats econòmiques que en deriven han impulsat la creació d’aquesta entitat. Les sis Unions de Botiguers i Comerciants (UBIC’s) de la comarca han fet un pas endavant en la cooperació i han decidit endegar aquest projecte. La unió de les diferents UBIC’s berguedanes suposa una representació conjunta de 420 negocis entre comerços, establiments d’hostaleria i de serveis.\nLa Federació del Comerç de Berguedà pretén abordar els grans projectes de comerç comarcals, com poden ser la modernització, la digitalització, la recerca d’ajudes econòmiques o trobar solucions conjuntes a problemàtiques que afecten a tota la comarca. Tot i aquest projecte conjunt, cada UBIC seguirà gestionant de manera independent l’activitat dins del seu municipi, tant pel que fa a les campanyes, les ajudes públiques i privades com la comunicació i interlocució amb els seus respectius ajuntaments.\nTambé hauriem de fer referencia a voler involucrar comerços de municipis que no tenen ubics propies.\nEl primer acord entre les associacions en el marc de la FCB és la petició conjunta als ajuntaments de la comarca perquè aportin el finançament necessari per dur a terme el pla d’activació comarcal i, així, pal·liar els efectes de la pandèmia.\nLogo de la Federació del Comerç de Berguedà\nSi t’ha agradat llegir l’article Neix la Federació del Comerç Berguedà, també et pot interessar Es prorroguen dues setmanes les restriccions vigents.


b12.cat: Muffins de nabius, veganes i sense gluten\nMuffins de nabius, veganes i sense gluten\nSón un clàssic de la cuina anglosaxona, i mica en mica han anat trobant el seu lloc fora de les seves fronteres. Aquí acostumen a ser difícils de trobar i a un preu gens assequible, però com he dit abans, mica en mica anem obrint les portes a aquests meravellosos fruits que són els nabius! O de què creieu que parlava????\nAiiii sí! La primera vegada que vaig probar les muffins de nabius eren comprades a l'aeroport i anaven en paquets de quatre. Les vaig trobar delicioses, però no en podia menjar tant com volia i desitjava. D'altra banda, ja m'anava bé per mantenir les corves al seu lloc :-)\nFins que vaig descobrir la Betty Crocker! La Betty tenia uns paquetets que només havies de barrejar-hi un ou i una mica de llet. Remenar bé, posar als motlles de les muffins i enfornar. Encara tinc unes fotos de les darreres muffins de nabius que vaig fer de la Betty i que no he penjat mai i que potser estaria bé que ho fes, ara que sense ditets no puc pas cuinar, oi?\nDoncs bé, pensant, investigant, agafant idees (algunes bones, d'altres no tant), he aconseguit fer unes muffins de nabius que, tot i no tenir el mateix aroma i el mateix gust que les de la Betty, estan prou bones. Sí, sí! I em sento molt orgullosa d'haver aconseguit el resultat final.\nSón unes muffins veganes i sense gluten, ideals per a totes aquelles persones que tenen certes intol·leràncies i, a més, respecte per als animals, així que anem pels ingredients.\nLes mesures són americanes, pel que no estan en grams, sinó en tasses i culleres:\n1 tassa de nabius (en el meu cas frescos)\n1 tassa i 3/4 de tassa de barreja de farines sense gluten\n1 culleradeta de llevat químic (jo utilitzo dos parells de sobres del Mercadona de color lila)\n1 cullerada de vinagre blanc (jo vaig posar de poma)\n1/2 tassa de sucre moreno\n1/4 de tassa d'oli de coco (jo vaig posar oli d'oliva)\n3 cullerades de xarop d'atzavara\n2 culleradetes d'aroma de vainilla\nEn un bol posem els nabius i un parell de cullerades de farina i ho remenem i deixem reposar.\nEn un altre bol posem la llet de coco, l'aigua i el vinagre, ho remenem i deixem reposar cinc minuts.\nPassats els cinc minuts afegim el sucre moreno, l'oli, el xarop d'atzavara i l'aroma de vainilla.\nHo remenem bé amb una forquilla o bé amb unes barilles manuals o un enganyamarits (m'encanta aquesta paraula!!!!) i hi incorporem la farina sense gluten, la sal i el llevat químic.\nBarregem bé de manera manual i un cop ens quedi una massa sense grumolls, hi posem els nabius enfarinats i remenem bé, procurant que els nabius no es trenquin.\nJo he posat la barreja en motlles de silicona, sense càpsula. Tinc uns motlles de color blau molt grans que no hi ha càpsula que m'hi vagi bé, pel que tots els motlles (blaus i taronges) els he emplenat directament amb la massa resultant.\nHo enfornem durant 15-20 minuts a 175º.\nPassat aquest temps, punxem amb un escuradents una de les muffins per veure si ja està cuita completament. En cas que sí, retirem del forn, deixem atemperar i un cop fredes, podem retirar-ho dels motlles.\nI ja ens podem fer un cafè amb llet, un tè o una orxata per complementar-ho.\nLa música d'avui és del grup Cranberries. No hi ha cap grup que es digui Blueberries, així que musicalment ens quedem amb un altre tipus de nabiu, el vermell.\nLa cançó m'encanta, sempre m'ha agradat. Potser va ser molt comercial en el seu moment, però sempre m'ha fet el pes.\nEspero que us agradi i us faci la mateixa companyia que a mi em fa la música i és que jo no puc entendre la vida sense música, cuina sense música, prendre una copa de vi sense música i... menjar un muffin de nabius sense música.\nEtiquetes de comentaris: Berenar, Esmorzar, Sense gluten\nMònica Tarradellas 18 d’agost de 2013, a les 0:14\nLa Betty és un crack, però tu li segueixes els passos de ben aprop!\nUnknown 19 d’agost de 2013, a les 0:01\nel dia que jo tingui el nivell de la Betty, serà en una altra vida, perquè en aquesta no ho veig possible\nCosillasdeto 18 d’agost de 2013, a les 1:16\nEva 18 d’agost de 2013, a les 11:50\nQuina casualitat!!! just acabo de treure els meus primers muffins de nabius del forn, encara que no són ni vegans ni sense gluten... aquests teus fan molt bona pinta!! i l'oloreta què fan?? només per això ja val la pena obrir el forn amb aquesta calorota!!\nUnknown 19 d’agost de 2013, a les 0:04\ncon un par, nena! ple estiu, 40 graus a la cuina i què fem??? encendre el forn!!! hahahahaha\nMuffins de mores, veganes i sense gluten\nPúding de plàtan i llavors de xia amb crema de xoc...\nPesto a la siciliana\nDos currys: "de verdures dolç i picant" i "picant ...\nPastís de plàtan i llàgrimes de xocolata, vegà i s...\nBarreja de farines sense gluten\nConcurs de maquipetis\nAniversari: 8 anys!!!


Plantada davant una màquina excavadora que construeix el parc eòlic a Puigcerver - alforjastark.com\nHomePatrimoniPlantada davant una màquina excavadora que construeix el parc eòlic a Puigcerver\nUna desena de persones s’han plantat aquest dilluns al matí davant una de les màquines que han començat a construir el parc eòlic de Lo Vedat del Pany, als termes municipals de Riudecols i Duesaigües. Hi ha hagut moments de tensió entre els membres de grups ecologistes i els promotors de l’obra, segons han apuntat alguns testimonis a l’ACN. De fet, el martell hidràulic ha estat treballant a escassos centímetres d’on s’han assegut els manifestants, que demanaven la paralització de les obres. Després d’alguna discussió amb els promotors, han marxat. De cara a dimecres han convocat una assemblea pública a l’ermita de Puigcerver per preparar noves accions reivindicatives.\nDesprés de la manifestació d’aquest diumenge, en la qual unes 200 persones van tallar l’N-420, els opositors al parc eòlic de Lo Vedat del Pany han fet un pas més i s’han plantat davant les màquines. En un parell de vídeos que han penjat a les xarxes socials es pot veure com el martell hidràulic que desfà part del terreny on s’hi ha d’instal·lar un dels deu molins previstos treballa a pocs centímetres dels concentrats, que estaven asseguts a terra. Una situació que els ecologistes han qualificat de perillosa.\nDe fet, entre ells, el maquinista i un dels promotors del parc hi ha hagut una discussió, segons han apuntat a l’ACN algunes fonts. Des de l’Ajuntament de Riudecols han fet una crida a la calma per evitar noves confrontacions que puguin anar a més. La intenció dels opositors al parc és organitzar-se per fer més accions reivindicatives.\nAssemblea a l’ermita de Puigcerver\nAquest dimecres dia 16 de setembre hi haurà una assemblea a l’ermita de Puigcerver per seguir organitzant accions per aturar les obres del parc eòlic que s’està construint a la zona. S’ha quedat a les 21h, caldrà portar sopar. S’agraeix fer difusió. Animeu-vos, ens veiem el dimecres!\nPrevious articleTall a l’N-420 a Riudecols contra la massificació eòlica\nNext articleParalitzades les obres del parc eòlic Vedat del Pany a Puigcerver


Paleozoic - Viquipèdia, l'enciclopèdia lliure\n⇦ PALEOZOIC ⇨\nFanerozoic Paleozoic Permià\n(298,9 ± 0,15 Ma)\n(358,9 ± 0,4 Ma)\n(419,2 ± 3,2 Ma)\n(443,8 ± 1,5 Ma)\n(485,4 ± 1,9 Ma)\n(541 ± 1,0 Ma)\nEl Paleozoic és l'era geològica que començà fa 541 ± 1,0 milions d'anys i s'acabà fa 251,902 ± 0,024 milions d'anys. Es tracta de la primera època de l'eó Fanerozoic, que encara dura. El seu nom deriva de les paraules gregues antigues παλαιός (paleós), que significa 'antic', i ζωή (zoé), que significa 'vida', i en el seu conjunt vol dir 'vida antiga'.\nLa divisió del temps en diferents eres, la divisió més gran del temps geològic, ve ja de Giovanni Arduino, del segle xviii, tot i que el seu nom original per l'era ara coneguda com el Paleozoic era «Primitiu».\nEl Paleozoic inclou sis períodes geològics; del més antic al més recent --el Cambrià, l'Ordovicià, el Silurià, el Devonià, el Carbonífer i el Permià. S'estén des de fa uns 542 milions d'anys fins fa uns 251 milions d'anys. Segueix el Precambrià i precedeix el Mesozoic.\nEl Paleozoic va des del temps de la primera aparició en abundància de fòssils de closca dura fins al temps en què els continents començaven a ser dominats per rèptils grans i relativament sofisticats, així com per vegetals relativament moderns. El límit inferior se'n situava clàssicament en la primera aparició de criatures conegudes com a trilobits i arqueociats. El límit superior està situat en una extinció en massa 300 milions d'anys més tard, conegut com l'extinció permiana. La pràctica moderna situa el límit més antic en la primera aparició d'un fòssil característic anomenat Phycodes pedum.\nGeològicament, el Paleozoic comença poc després de la fragmentació d'un supercontinent anomenat Rodínia, i al final d'una època glacial global (vegeu Glaciació varangiana). Durant el Paleozoic primitiu, la massa terrestre de la Terra es va trencar en un gran nombre de continents relativament petits. Cap al final de l'era, els continents s'agruparen de nou en un supercontinent anomenat Pangea, que incloïa la major part de l'àrea terrestre de la Terra.\nAl principi de l'era, la vida només consistia en bacteris, algues, esponges i una varietat de formes lleugerament enigmàtiques conegudes com a «organismes ediacarians». Un gran nombre d'estructures corpòries aparegueren quasi simultàniament al començament de l'era, un fenomen conegut com a «explosió cambriana». Hi ha algunes proves que organismes senzills ja podrien haver envaït la terra al començament del Paleozoic, però els vegetals i animals substancials no van arribar a la Terra fins al Silurià i no van començar a prosperar fins al Devonià. Tot i que es coneixen vertebrats primitius des de principis del Paleozoic, les formes animals dominants foren els invertebrats fins a mitjans del Paleozoic. Les poblacions de peixos van explotar durant el Devonià. Durant el Paleozoic tardà, grans boscos de vegetals primitius van prosperar en la Terra, formant les grans capes de carbó d'Europa i l'est de Nord-amèrica. Cap al final de l'era, els primers rèptils grans i sofisticats i les primeres coníferes ja havien evolucionat.\nA Wikimedia Commons hi ha contingut multimèdia relatiu a: Paleozoic\nObtingut de «https://ca.wikipedia.org/w/index.php?title=Paleozoic&oldid=28327864»\nLa pàgina va ser modificada per darrera vegada el 28 set 2021 a les 11:15.


Avinguda de la Merda, per Juan Carlos Ortega\nAvinguda de la Merda\nDissabte, 06/04/2019 - 08:00\nPeriòdicament la gent s’enfada pels noms que tenen alguns carrers. És inevitable. Es canvien aquests noms i altres persones es molesten perquè els agradava el que tenien. I així, amb aquestes disputes tontes, van passant els anys fins que tots ens morirem de vells.\nS’han proposat moltes solucions per evitar aquests conflictes, com posar números en comptes de noms propis, o batejar els carrers només amb paraules que a tot el món entusiasmin, com Avinguda de la Felicitat i coses així.\nJo, des d’aquí, amb tota humilitat, suggereixo una altra solució al conflicte. Ni noms propis, ni números, ni conceptes meravellosos. La solució seria utilitzar paraules profundament antipàtiques i repulsives. Plaça del Vòmit. Avinguda de la Mort Sobtada. Passeig de la Defecació.\nDavant els conflictes que originen els noms d’alguns carrers, suggereixo que s’utilitzin paraules antipàtiques i repulsives\nJa sé que, al principi, aquesta proposta causaria rebuig. Podríem pensar que a ningú li farà il·lusió viure al carrer Diarrea número 27, però, si ho pensen detingudament, la cosa resultaria bastant còmica. Dues persones es coneixen, s’enamoren i quan es pregunten la direcció, responen: “Visc a la plaça de la Puntada de peu a la boca, número 30, primer pis, ¿i tu?, “Jo al carrer del Fàstic profund a totes les coses, número 16”.\nRambla del Cor podrit\nAquest intercanvi de direccions, per contrast al romanticisme del moment, generaria una situació entretinguda. Per no parlar de les seus oficials. Generalitat de Catalunya, plaça Pesats dels collons, 11. Palau de la Moncloa, avinguda Estupidesa, sense número.\nJo, de veritat, no hi veig més que avantatges. Amb el temps, a ningú li importaria viure a la ronda de la Maldat per si mateixa, perquè tots sabrien que la gent que odien viu, per exemple, a la rambla del Cor podrit. I així, els uns pels altres, acabarien acceptant les seves direccions amb una alegria formidable.\nLa Generalitat podria ubicar-se a la plaça dels Pesats dels Collons, 11, i el palau de la Moncloa, a l’avinguda Estupidesa sense número\nEstimat lector, jugui a buscar noms de vies urbanes. Dediqui el matí a fer-ho. Travessia de la Plantofada amb la mà oberta, per exemple. ¿No creu que això ens alegraria la vida? ¿No ens provocaria, almenys, uns moments divertits?\nLa nostra vida és plena d’estones avorrides que podríem omplir mirant la llista de carrers i somrient una miqueta. Rotonda de la Depressió fumudíssima. Passeig dels Carallots. Bulevard de l’Absència d’Agafadors Vitals on agafar-se.\nPerò no m’imagino a Manuela Carmena, a Ada Colau ni a cap altra autoritat municipal proposant aquestes coses. Estan tots massa ocupats a aparentar ser bones persones.


El Dr. Juan F. Campo ha projectat prop de tres-centes diapositives de quadres per tal que el públic assistent aprengui a llegir-los. Unes obres d’art de pintors que avui són part de col·leccions importants al Museo del Prado, del Thyssen, del Louvre… Alguns d’ells, Giotto, Botticelli, Leonardo, Miguel Ángel, Rafael, Tiziano, Tintoretto, El Bosco o Jusepe de Ribera, italians, espanyols, holandesos, etc., la majoria dels quals estan recollits en el llibre Volver a mirar, del Dr. Campo i que ha regalat a la trentena que persones que han assistit a la darrera conferència.\n“La presentació de Jesús al temple” ha sigut el títol de la darrera conferència que s’ha emmarcat en les pintures de la cappella Tornabuoni. La part central de la Capella Major de la Basílica Santa Maria Novella de Florència conté escenes com el Martiri de Sant Pere, l’Anunciació… però la conferència s’ha centrat en els frescos de les parets laterals. Al costat dret, dedicat al cicle de Sant Joan Baptista, el Dr. Campo ha incidit especialment en detalls iconogràfics com la pell de camell que li cobria les parts íntimes i la mirada cap al xai. Una escena que el pintor Caravaggio la va representar amb un Sant Joan Baptista nu i amb unes plantes a primer pla i que va ser un escàndol per l’església de l’època. Es va veure obligat a demanar perdó pintant-la altra vegada de manera que no causés rebombori i va optar per posar el xai al darrera del Sant. Una altra escena important és l’entrada de Zacaries al temple de Jerusalem quan apareix l’Àngel enunciant el naixement del nen Jesús. El Dr. Campo ha fet adonar que l’escena del naixement de Sant Joan Baptista tan sols es diferencia del nen Jesús en el fet que hi ha una partera alletant al nounat per mostrar la impossibilitat de fer-ho la seva mare, Elisabet, per motiu d’edat. Altres escenes importants són la que mostra Zacaries escrivint el nom de Sant Joan Baptista i que recupera la parla i la capacitat de sentir; quan Sant Joan Baptista predica al desert; el banquet del tetrarca Herodes…\nLa paret de l’esquerra està dedicada al cicle de la Verge Maria. S’hi contempla l’escena on Joaquim porta el sacrifici a l’altar i l’expulsen perquè consideren que amb la seva edat avançada no pot ser pare. Altres escenes són el naixement de Maria, quan Joaquim i Anna presenten Maria al temple, el naixement de Jesús i la seva presentació al Temple, després dels 40 dies d’impuresa. L’escena mostra el detall iconogràfic dels dos coloms com a símbol de pobresa. El Dr. Campo també ha parlat de les escenes que representen a la matança dels innocents abans de la fugida cap a Egipte així com la coronació de la Verge.\nAmb aquest cicle de quatre conferències –l’Anunciació, la Visitació, la Nativitat i la presentació de Jesús al Temple–, la Càtedra de Ciències i Humanitats Dr. Bofill, integrada en la Universitat de Girona (UdG), pretén donar a conèixer part de la història de l’art occidental mitjançant la iconografia cristiana. Entre el públic hi havia la comunitat monàstica de Solius i altres religiosos com el rector de Santa Cristina d’Aro, Mn. Josep Colomer i diverses monges de l’Institut de Religioses de Sant Josep de Girona que habiten a la Casa Elena de Solius.\nDe ben segur que el cicle de conferències d’iconografia cristina no serà un punt i final sinó un punt i seguit. Amb molta probabilitat l’any que ve tindrà continuïtat.


Lliga 1|2|3: Machín: “Ens identifiquem amb l’Atlètic perquè hem estat una mica ‘el pupes” | Esports | EL PAÍS Catalunya\nSEGONA DIVISIÓ A | GIRONA FC\nEl tècnic del Girona, a un punt de l'ascens, està convençut que aquest any canviarà la seva sort\nGirona 3 JUN 2017 - 19:47\tCEST\nMachín, durant un partit d'aquesta temporada. José Miguel Fernández gtresonline\nNingú sospira més per l’ascens del Girona que el seu entrenador, Pablo Machín (Sòria, 1975), persistent en l’obstinació, cansat ja dels desempats, enganxat ara a la segona plaça que dona accés directe a la Lliga amb cinc punts d’avantatge quan en queden sis per disputar-se. És a dir, n’hi queda un per aconseguir l’ascens i se’l juga avui davant el Saragossa, al qual també li falta un punt per assegurar-se la permanència.\nPregunta. Després de fregar l’ascens un parell de vegades últimament, diria que aquesta serà la definitiva?\nResposta. Sí. Fa tres temporades i mitja que soc aquí, i quan vaig arribar l’objectiu era diferent. En el meu primer any l’equip es va salvar miraculosament i les dues temporades següents vam tocar l’ascens amb els dits... Ara, ens trobem en la posició més favorable i depenem de nosaltres mateixos.\nUna setmana de plors a Girona\nGirona és rodona\nP. Com viu l’afició i la ciutat la situació de l’equip?\nR. L’afició del Girona no està acostumada a aquest tipus de situacions. Tradicionalment, ha estat una ciutat amb la majoria d’afeccionats del Barça. Però ara la gent es comença a identificar més amb el club, és el que noto, i és fruit de molt esforç. Això sí, hi ha aficionats que són relativament nous, disposats a pujar al carro, a celebrar el possible ascens, però que al principi no ho estaven. Què és el que passa amb aquesta classe d’afeccionats? Que quan hi ha alguna ensopegada o algun marcador advers són els més pessimistes i són els primers a defallir. I quan va bé són els més optimistes.\nP. Què significaria l’ascens per a un club com el Girona?\nR. Ho canviaria tot. Primer, perquè multiplicaries els teus ingressos per 10, pràcticament. També afectaria de manera positiva la ciutat, que tindria més notorietat. I per als qui som dins suposaria lluitar amb equips que, en teoria, no ens corresponen. Així i tot, el somni de qualsevol professional és arribar el més lluny possible en la seva carrera. I el repte de la Primera Divisió és el nostre objectiu.\nP. Com veu l’equip?\nR. Encara que som un equip bastant jove, som conscients del que estem fent, que és molt difícil, i hem canviat la mentalitat de l’afició.\nP. Ha estat l’artífex de la millora progressiva de l’equip des del 2014. Ascendir seria un premi a la seva trajectòria en el club?\nR. Un premi, egoistament i individualment, sí, però sobretot seria una recompensa a la feina de tots. Jo ara soc el cap visible, però hi ha hagut més gent que hi ha estat abans i ha aportat molt a l’equip. Un entrenador triomfa si darrere té un bon grup de professionals que fan una feina encomiable perquè el projecte tiri endavant.\nL'ascens ho canviaria tot en aquest club\nP. El seu equip és el més golejador de la Lliga (64) i el que més remata. En l’àmbit ofensiu no es pot demanar més…\nR. Aquesta és una de les coses que més mèrit té. Que el màxim golejador sigui un equip que, en teoria, no té els millors davanters, ni més poder econòmic per fitxar, ni la seva història és gaire grandiloqüent, diu molt a favor de l’esperit del planter.\nP. També és el que ha marcat més gols a pilota parada. Dona molta importància a l’estratègia?\nR. Sí. Des de sempre, tant quan estava al Numància de segon com quan entrenava les categories inferiors ho vaig tenir molt present. Hi ha molts partits que, per estadística, es desequilibren a pilota parada i crec que és una tasca a la qual, en general, no se li dedica gaire temps; abans es deixava una mica a la inspiració i improvisació dels jugadors. Des del meu punt de vista, aquesta faceta és igual d’important que qualsevol altra i els meus jugadors tenen clar com defensar i com executar en atac.\nP. De vegades s’ha comparat el Girona amb l’Atlètic i a vostè amb el Cholo Simeone.\nR. Que et comparin amb algú que ha estat capaç de plantar cara al Madrid i al FC Barcelona és enormement afalagador. Tenim similituds, també per ser una mica el pupes..., sobretot si repassem les seves finals de Champions i el nostre partit fatídic amb el Lugo; ens identifiquem amb ells pel que ha passat i perquè també som un equip que ho dona tot al camp i procura cuidar fins al mínim detall; és la nostra filosofia. En cas contrari, no podríem competir amb altres que són millors.\nP. També comparteixen la filosofia que la victòria és més important que el joc.\nR. Tots juguem per guanyar; la qüestió és que hi ha moltes formes d’aconseguir un bon resultat. Hi ha equips que prefereixen practicar un futbol més elaborat i de combinació i uns altres que prefereixen un joc més directe, de contraatac. La clau és portar el teu pla a l’acció amb el millor resultat possible. Cal veure quina plantilla tens i quin plantejament convé per treure el millor rendiment. No cal fixar-se en un sol model d’entrenador. Als millors, tècnics top com Simeone, Guardiola, Del Bosque, Luis Enrique o Ancelotti, els veus des de lluny i pots intuir quines coses estan treballant, però el que és realment enriquidor és poder compartir amb ells el dia a dia, veure com encaren les situacions adverses, com treballen en el fons. Jo he tingut la gran sort de ser el segon entrenador de grans tècnics, veure el seu mètode, treballar amb ells. Això m’ha ajudat a forjar el míster que soc.\nP. Quin és el millor avantatge del seu equip?\nR. La direcció esportiva ha optimitzat molt bé els recursos econòmics que disposem. Des d’aquest punt de vista tinc una plantilla supercompetitiva.


L'Esbart Egarenc i el Grup Mediterrània presenten al Teatre Principal els seus espectacles de creació pròpia - Esbart Egarenc\nL’Esbart Egarenc i el Grup Mediterrània presenten al Teatre Principal els seus espectacles de creació pròpia\nPosted on 17 de maig de 2015 17 de setembre de 2016 AuthorrpLeave a comment\nEls dos col·lectius ofereixen Trama i Quadrigènia a Terrassa\nEl passat 17 de maig Esbart Egarenc del Social i Grup Mediterrània de Sant Cugat van ballar al Teatre Principal en una actuació composta pels seus dos espectacles Trama i Quadrigènia. Tots dos Esbarts aposten per una manera diferent de presentar les danses populars, a través d’espectacles que combinen els punts catalans de sempre amb una temàtica original.\nTrama es va estrenar l’any 2001 en el context de la recuperació del modernisme terrassenc. L’espectacle de l’Esbart Egarenc és un reflex de la societat industrial de la ciutat a través dels deus balls que l’escenifiquen. Una obra que tracta els temes del treball infantil, la immigració de principis de segle XX, les desigualtats socials i la vida dels obrers terrassencs. Trama és una creació de Jordi Comas i Natàlia Trullàs i ha estat representada en més de quinze ocasions, entre elles a Portugal.\nQuadrigènia és més recent que Trama ja que va ser estrenada l’estiu passat a la Festa Major de Sant Cugat. L’espectacle va ser creat per David Gil, Marta Manyoses, Mercè Andrés i Laia Travé i representa la relació entre els quatre elements naturals i la cultura popular catalana. El configuren cinc balls: El treball a la terra (terra), Rosa dels vents (Aire), La baixada d’Isil (foc), Dones d’aigua (aigua) i l’Esclat (els quatre elements fusionats). Aquest any ha participat a l’Espai A, el circuit d’espectacles amateurs de Catalunya. Una experiència que va viure l’any passat l’Esbart Egarenc amb Trama.\nActuació al Principal\nCategoriesL'Esbart al DiaTagscos de dansa, grup mediterrània, teatre principal, trama\n← Previous Previous post: Fotos: Trama i Quadrigènia\nNext → Next post: Vídeos: Trobada d’Esbarts a Rubí


Pàgina de grup - Guia de Katuma\nPàgina de grup\nIncrustar una pàgina de grup\nQuè és una pàgina de grup? Les pàgines de grup son una manera per als grups de tenir el seu propi directori personalitzat a Katuma. Les pàgines de grup son adequades per a grups de productores regionals, segells de certificació, mercats de pagès o xarxes de productores o de grups.\nCom es veu una pàgina de grup? Podeu veure'n alguns exemples a la pàgina de grups d'Open Food Network Australia. \nCom puc crear una pàgina de grup? Per crear un grup i esdevenir-ne administrador necessitaràs contactar amb la teva instància local d'Open Food Network ([email protected]) abans de poder configurar-la.\nGestionar una pàgina de grup\nUna vegada heu estat designat l'administrador d'un grup, podreu veure i editar el grup fent clic a Grups al menú horitzontal blau. Després fent clic a la icona d'editar al costat del vostre grup.\nNom: Seleccioneu un nom pel vostre grup.\nDescripció: Això és només una descripció curta per al vostre grup, la qual serà visible a la vostra pàgina de portada de grup.\nPàgina de portada: Seleccioneu la casella si el vostre grup està preparat per ser visible a Katuma. No seleccioneu la casella si encara no voleu que la pàgina de grup sigui visible.\nOrganitzacions: Seleccioneu les organitzacions que volen ser membres del vostre grup. Podeu buscar a través de totes les organitzacions que hi ha actualment a Katuma i fer-les membres del grup. Sisplau, estigueu segures que teniu permís per afegir aquestes organitzacions al grup abans de fer-ho. Tingueu en compte que si ja heu afegit una organització al grup, ja no apareixerà més al quadre de cerca.\nPermalink (enllaç permanent): Aquest serà el component final de l'enllaç de la vostra pàgina de grup.\nPropietària: aquesta és la persona propietària de la pàgina de grup. Només aquesta usuària té permís per editar la pàgina i gestionar-ne els seus membres. Sisplau, contacteu-nos si volue canviar la propietat.\nTotes les pàgines de grup tenen una pestanya 'Sobre nosaltres'. Aquí és on podeu donar més detalls i informació sobre el vostre grup. Tingueu en compte d'usar els diferents encapçalaments (H1, H2, H3...) per escructurar el text per paràgrafs a la pàgina.\nLogo: Hauria de ser una imatge quadrada. Es mostrarà al directori de la pàgina de grup i a la pàgina de portada del grup.\nImatge promocional: Aquesta imatge es veurà a la part superior d ela vostra pàgina de grup. És millor si la imatge de proporcions de bàner, al llarg de tota la pantalla i no gaire alta, recomanablement de 1200x260 píxels.\nTeniu l'opció de mostrar un telèfon, una adreça de correu electrònic i una adreça per al vostre grup.\nProporcioneu aquí enllaços a qualsevol web o canals a xarxes socials que pugueu tenir.


L'individu, de 27 anys i origen suís, està acusat d'un delicte d'odi\n1 min. Palma 09/11/2020 17:04\nLa Policia Nacional ha detingut un home de 27 anys i origen suís com a presumpte autor d'un delicte d'odi i lesions per increpar i agredir una parella d'homes a Palma. Els fets varen ocórrer dissabte, quan el 091 va demanar presència policial a una terrassa d'un bar ubicat al barri de Pere Garau, on un individu va atacar dos homes que es besaven.\nSegons explica la Policia Nacional en un comunicat, els agents, en arribar, varen veure com diverses persones forcejaven. Després de separar-les, varen identificar les víctimes, que varen relatar que un home els havia recriminat l'actitud afectuosa que mantenien i els havia advertit que "no podien besar-se davant la gent ni actuar així en públic".\nEl presumpte agressor va colpejar un dels membres de la parella a l'esquena, mentre que l'altre va rebre un cop de puny a la cara. Tot i que les víctimes el varen intentar apartar, l'acusat els continuà clavant cops de puny i cops. Quan arribaren els agents, l'individu va reconèixer que havia agredit la parella perquè s'estava besant, per la qual cosa el varen detenir com a autor d'un delicte d'odi.


Dilluns comencen les obres de millora a la carretera B-112 a Collbató – La Bústia\nPer Redacció / La Bústia 29 d'agost de 2019 a les 9:00 0 873 Visites\nEl tram afectat serà passat l’accés a les Coves de Montserrat fins a la intersecció amb la C-55\nLa Diputació de Barcelona iniciarà, dilluns 2 de setembre, les obres de millora de les proteccions de la carretera B-112, passat l’accés a les Coves de Montserrat, al terme municipal de Collbató, i fins a la intersecció amb la C-55. Segons fonts de la Diputació, les obres s’han endarrerit respecte al calendari previst inicialment per causes alienes. Les obres s’allargaran durant tot el mes de setembre.\nL’actuació consistirà en la substitució de les muralletes de la carretera B-112 per una barrera rígida de formigó. Una barrera que tindrà un aspecte integrador amb l’entorn després de l’acord amb què van arribar tècnics de la Diputació i el Patronat de la muntanya de Montserrat. Les proteccions actuals han quedat obsoletes al llarg dels anys i han perdut la seva funció de contenció de vehicles.\nEls primers dies es donarà pas alternatiu als vehicles i, posteriorment, es tallarà la calçada en ambdós sentits de les 9.30h del matí fins a les 18.30h, de dilluns a divendres. S’ha previst un itinerari alternatiu degudament senyalitzat. En cap cas, és previst el tall a l’accés a les coves.\nFotografia: Les obres s’allargaran durant tot el mes de setembre [Ajuntament]


Silvia Arellano assumeix la direcció de la residència - Fundació Hospital de Sitges\nHome/Residència/Silvia Arellano assumeix la direcció de la residència\nLa Meritxell Milian, la persona que ha estat al capdavant de la residència aquests quasi els dos últims anys, ha decidit fer un canvi de feina i ja no treballarà a l’entitat. Motivada per un creixement professional, ha pres aquesta decisió. Ha estat una directora de residència exemplar, en un dels moments més difícils de l’entitat, fent front a les diferents onades de Covid19, a la vegada que s’ha prioritzat la tan esperada tornada a la normalitat.\nDes de la Fundació només tenim paraules d’agraïment per la seva dedicació tan professional, lideratge i humanitat que ha demostrat en tot moment.\nLes tasques de direcció de la residència les ha assumit la nostra companya Silvia Arellano, persona que ha demostrat que aporta un alt grau de compromís i nivell competencial. Com bé sabeu, és la nostra Responsable de RRHH i persona clau a l’organització, amb la qual cosa és la persona més adient per coordinar totes les directrius.La Silvia mantindrà les competències a la sotsdirecció, treballant les línies estratègiques amb en Raimon Martínez, director general de l’entitat, en un període d’interinatge per una estimació de 6 mesos.\nD’aquesta manera, l’entitat s’assegura la continuïtat de les directrius i línies d’acció de la residència, la Silvia ja té integrades dins del seu pla d’acció diari.


El Pla d'Urgell, les Garrigues i l'Urgell han estat les comarques més afectades per aquesta gota freda\nper Redacció dimecres, 23 d’octubre 2019 - 18:30h\nImatges del rescat, aquest matí, d'una persona que es trobava amb el seu vehicle a la carretera entre la Bordeta i Albatàrrec, al torrent de la Femosa a Lleida (avís 07.54h).#INUNCATpic.twitter.com/rajG5AKoH4\nEls Bombers de la Generalitat han publicat aquest dimecres a la tarda al seu compte de Twitter la gravació del rescat d'un conductor que s'havia vist atrapat dins el vehicle a la carretera entre el barri de la Bordeta de Lleida i la localitat d'Albatàrrec, al torrent de la Femosa. Efectius del cos han rebut l'avís a les 07.54 hores d'aquest dimecres.\nAfortanadament, la persona atrapada ha pogut ser salvada pels Bombers. No ha tingut la mateixa sort altres dos persones que aquest dimecres han perdut la vida com a conseqüència del fort temporal. Concretament, els cossos han estat trobats a les platges d'Arenys de Mar i a Caldes d’Estrach, al Maresme. Així mateix també hi ha altres tres persones desaparegudes encara.\nGreus afectacions a les Garrigues, el Pla d'Urgell i l'Urgell\nA la demarcació de Lleida el temporal també ha deixat rastre. Concretament, les comarques de les Garrigues, l'Urgell i el Pla d'Urgell són les zones més afectades per aquesta gotas freda. A l'Albi, per exemple, el desbordament del riu Gorgs ha deixat un panorama devastador: el cobert d'una nau d'una empresa tèxtil de la població s'ha enfonsat, des de la nit que no hi ha cobertura de telefonia mòbil i moltes cases s'han quedat sense llum.\nA Arbeca la rubinada també ha deixat nombrosos danys, com baixos de cases inundats, vehicles destrossats i la zona esportiva abnegada d'aigua. Sinistres que se sumen al ttencament de la carretera entre Borges i Cervià, on l'aigua l'ha partit literalment per la meitat.\nUn altre dels danys d'aquest temporal ha estat la supensió del transport escolar en diverses localitats lleidatanes i el tancament d'escoles a les comarques de les Garrigues i el Pla d'Urgell. En total, una quinzena de centres d'educació públics s'han vist afectats per la mesura.\nAlerta a Espanya per la venda de salsitxes contaminades en molts cinemes\nBombers Lleida Les Garrigues Pla d'Urgell Urgell


VAERSA - Conega'ns - Política de prevenció\nEstàs a: VAERSA > Conega'ns > Política de prevenció\nBenvingut/da a VAERSA\nLa Direcció de VAERSA, defineix i entén la Política de Prevenció de Riscos Laborals com a part integrant de l'estructura organitzativa de l'empresa, garantint el benestar físic, psíquic i social de tots els seus treballadors i treballadores.\nEl director general assumeix la responsabilitat de continuar avançant en la cultura de la PREVENCIÓ DE RISCOS LABORALS, en tots els centres de treball de VAERSA, involucrant a tots els estaments de l'organització, entenent que és responsabilitat que afecta tots els treballadors i treballadores.\nLa Prevenció de Riscos Laborals haurà d'integrar en el conjunt d'activitats i decisions de l'empresa, tant en els processos tècnics, com en l'organització del treball i en tota la línia jeràrquica. És objectiu principal de l'empresa la prevenció dels danys i el deteriorament de la salut dels treballadors.\nEls accidents i incidents de treball, incloent en aquests els accidents de seguretat viària, són fonamentalment errors de gestió i per tant són evitables mitjançant una gestió adequada.\nLa participació dels treballadors i les treballadores es considera com a part essencial en el desenvolupament de totes les accions preventives.\nLa formació i informació de tots els treballadors i treballadores és fonamental per a la prevenció de danys per tant objectiu essencial de l'empresa.\nLa millora contínua en l'acció preventiva només pot aconseguir-se mitjançant la informació, consulta i participació del personal, en tots els nivells jeràrquics de Vaersa.\nD'acord amb els principis descrits, VAERSA assumeix els següents compromisos:\nAssolir un alt nivell de seguretat i salut en el treball, complint com a mínim la legislació vigent en matèria de Prevenció de Riscos Laborals.\nDesenvolupar, aplicar i mantenir un model de Gestió de la Prevenció destinat a la millora contínua de les Condicions de treball.\nProporcionar l'adequada i suficient formació teòrica i pràctica a tots els treballadors perquè desenvolupin i apliquin eficaçment els programes i normes preventives establertes.\nAuditar periòdicament el Sistema de Gestió de Seguretat i Salut en el Treball (Reglamentària i OHSAS-18001) per tal de verificar el seu compliment i la seva adequació a la política de seguretat i salut en el treball.\nPromoure accions en la prevenció dels accidents vials tant in itinere com a missió, per garantir la màxima seguretat als seus empleats, contribuir a la millora de la seguretat viària de la societat i generar més implicació en la responsabilitat social corporativa.\nCrear, mantenir i protegir amb totes les mesures al seu abast, un entorn laboral lliure de tot assetjament laboral (moral, psicològic o sexual), on es respecti la dignitat i la llibertat del conjunt de persones que treballen en l'àmbit de l'Empresa .\nDotar l'empresa dels mitjans humans i materials necessaris per desenvolupar aquesta política preventiva.\nEl director general de VAERSA, considera que la responsabilitat en la implantació del Sistema de Gestió afecta jeràrquicament i estructuralment a tota l'organització.\nPer això espera que cada treballador i treballadora s'adhereixi a la filosofia i directrius d'aquesta política, que participi i col·labori en el desenvolupament i aplicació de les accions preventives i assumeixi l'obligació de conèixer les normes de la prevenció de riscos, fomentar la seva correcta aplicació i exigir el seu compliment.


Consell de l'Esport Escolar de Barcelona - Curses d'Orientació\nResultats Circuit Barcelona Orientació\nCursa del Parc d'Atraccions del Tibidabo\nFull d'inscripció categoria Familiar\nManual Aplicatiu pels usuaris independents\nCircuit Barcelona Orientació: Quadre de preus IniciEsportsCurses d'Orientació\nHorari cursa Parc d'Atraccions del Tibidabo\tdivendres, 22 de novembre de 2013 11:35\tDarrera actualització de divendres, 22 de novembre de 2013 11:40\tEscrit per continguts\tPrograma d'horaris per la Cursa d'Orientació al Parc d'Atraccions del Tibidabo\n8:00h Obertura d'informació\n8:45h Primera sortida de la cursa única, Popular i Jocs Escolars\n10:00h Darrera hora de sortida\n10:15h Entrega de premis\n10:30h Tancament de la arribada\tLa primera cursa del Circuit Barcelona Orientació queda aplaçada\tdilluns, 18 de novembre de 2013 10:33\tDarrera actualització de dilluns, 18 de novembre de 2013 10:55\tEscrit per continguts\tUs informem que el primer Circuit Barcelona Orientació que es celebrava aquest dissabte 16 de novembre a la Platja Sant Sebastià i Port Vell queda aplaçat sense data a determinar degut a les condicions meteorològiques. En breus us informarem de la nova data però de moment us informem què la propera cursa és al Parc d'Atraccions del Tibidabo el dia 30 de novembre.\nDonar a les gràcies a la gent que es va apropar i sobretot al nostre comitè per tot l'esforç. Tornarem a obrir noves inscripcions i mantindrem els inscrits. Restem a la vostre disposició per qualsevol dubte. Podeu adreçar-vos per més informació a 93 219 32 16 i demanar per Esport Individual.\tCircuit Barcelona Orientació: júnior, sènior, veterans i populars\tdimecres, 23 d'octubre de 2013 15:25\tDarrera actualització de dimecres, 23 d'octubre de 2013 15:29\tEscrit per continguts\tAmb el suport de :


Diàleg intercultural a Bulgària - Fundació Catalunya Voluntària\nFundació Catalunya Voluntària > Noticies i Experiències! > Diàleg intercultural a Bulgària\nPosted on 27/04/2022 Categories: Noticies i Experiències! No comments yet\nNorma: L’experiència va ser inoblidable. Ens allotgem en una pintoresca casa als afores de la ciutat, aquesta estava envoltada de bosc, a més, com vam ser al març, estava tot nevat així que va ser molt divertit poder jugar amb els trineus i llançar boles de neu als companys.\nDurant la nostra estada només ens van servir menjar Búlgar, la qual cosa ens va servir per a familiaritzar-nos amb la seva gastronomia i cultura.\nDurant la nostra permanència vam conèixer a moltes persones interessants que ens van mostrar tradicions de la seva cultura, el seu idioma, experiències i opinions, en aquest sentit la visita va ser molt enriquidora.\nEn quant a les excursions, van estar genial, un dia ens van portar a Sofia i vam poder visitar la ciutat i abans d’acabar l’intercanvi ens van portar a veure una ruïnes medievals.\nOna: Si hagués de descriure l’experiència amb una paraula, seria única. Va ser curt però intens. En aquest Erasmus vam poder gaudir de molta diversitat de cultures les quals vam poder conèixer.\nEls menjars tradicionals procedents de Bulgària, els vam tenir a la casa dia a dia gràcies a la mostra cuinera, una dona que ens feia els dies més alegres i contents.\nLa casa s’ubicava a 1:30 h de la ciutat, quasi al cim de la muntanya, per tant, vam poder gaudir dels paisatges i la neu dia rere dia.\nSeguidament, vam poder fruir d’algunes sortides com a Sofia, la capital i a veure les ruïnes, i així vam poder conèixer més el país de Bulgària.\nPer acabar, les activitats que treballàvem a la casa, eren molt reflectides i profitoses i ens van servir per aprendre’n un munt de coneixements nous que podem aplicar en el nostre àmbit.\nSam: Va ser una experiència única i com s’ha esmentat abans inoblidable, el lloc està molt lluny de la ciutat pel que només s’ha conegut Sofia unes hores, el lloc on ens allotgem era molt rural, de fusta, amb una xemeneia de llenya i per una altra part les excursions que vam anar a Sofia, caminar per les muntanyes, veure les runes, etc, van ser llocs inoblidables i una nova experiència perquè llocs així no es veu a qualsevol lloc, ia part d’això, el menjar, en experimentar i tastar els seus menjars va ser interessant ja que sempre o la gran majoria de vegades es menja sopes i guisats, i també solen menjar carn de porc que és el més habitual a Bulgària. En conclusió, va ser una nova experiència que he viscut i personalment m’ha ajudat a conèixer més gent igual que m’ha ajudat a aprendre anglès.


Tractament de dades personals : RIU GAIÀ – Programa de Custòdia del Territori – Baix Gaià – Desembocadura – Voluntariat\nNavegació > Inici / L'entitat / Tractament de dades personals\nEl Reglament General de Protecció de Dades (RGPD) entra en vigor el 25 maig de 2018. Per això estem obligats a actualitzar les nostres condicions en el tractament de les dades personals, ja que desitgem que seguiu confiant plenament en nosaltres i volem garantir que les vostres dades es tracten de conformitat amb la legislació vigent. Si esteu subscrits a alguna llista de correu, aquesta informació us està dirigida.\nTal com requereix la legislació vigent, a continuació hem preparat un consentiment per al tractament de dades adaptat al nou marc. Si no rebem resposta en contrari assumirem l’acceptació expressa de les noves condicions de privadesa en compliment del RGPD.\nDes de L’Associació Mediambiental la Sínia us agraïm la confiança dipositada en nosaltres.\nL’Associació Mediambiental la Sínia. CIF: G43508043. Adreça: c/ Camí d’Altafulla a la Nou, 8 43893 Altafulla. Telèfon: 655486116. Correu electrònic: aigua@riugaia.cat és el responsable del tractament de les dades personals de l’usuari i us informa que aquestes dades seran tractades de conformitat amb el que es disposa en les normatives vigents en protecció de dades personals, el Reglament (UE) 2016/679 de 27 d’abril de 2016 (GDPR) i la Llei Orgànica espanyola 15/1999 de 13 de desembre (LOPD), per la qual cosa us facilitarem la següent informació del tractament:\nFinalitat del tractament: mantenir la nostra relació i l’enviament de comunicacions sobre les activitats que són objecte de la nostra entitat.\nCriteris de conservació de les dades: es conservaran mentre existeixi un interès vostre per mantenir la finalitat del tractament, i quan ja no sigui necessari per a tal fi se suprimiran amb mesures de seguretat adequades per garantir la destrucció total de les mateixes.\nDrets que us assisteixen:\nLa Sínia només recull la informació personal necessària per als serveis que presta, la sol·licita de forma específica i amb el consentiment informat i explícit per part de la persona usuària de forma voluntària i està compromès amb el compliment de la normativa sobre privadesa i la seguretat de les dades personals.\nDe conformitat amb el Reglament General de Protecció de Dades de la Unió Europea, us informem que les dades que ens subministreu seran incorporades i tractades als fitxers de titularitat de l’Associació Mediambiental la Sínia. CIF:G43508043. Adreça: c/ Camí d’Altafulla a la Nou, 8 43893 Altafulla. Telèfon: 655486116. Correu electrònic: aigua@riugaia.cat\n• Fer-se soci/a: processar l’alta, gestionar la quota, enviar comunicats només relacionats amb la condició de soci/a, com ara certificats de donacions en cas d’haver-ho sol·licitat.\n• Fer una donació: registre comptable, gestió de la desgravació fiscal en cas de sol·licitar-la.\n• Campanyes de recollida de signatures: gestió de la campanya, control estadístic. En algunes campanyes les dades seran enviades a l’entitat a la qual està dirigida la petició. En tot cas, sempre quedarà explicitat i us demanarem la vostra conformitat.\n• Llistes de correu: enviar-vos comunicats per correu electrònic de manera periòdica si us hi heu subscrit. En qualsevol moment podeu donar-vos de baixa de les llistes.\nLes dades de què actualment disposa La Sínia són les que heu donat de manera voluntària a través dels formularis que heu emplenat.\nLes dades es mantindran mentre duri la vostra relació amb La Sínia, excepte en el cas que hi hagi una obligació legal de mantenir-les durant un cert temps posterior.\nLes dades recollides per La Sínia no seran cedides a terceres empreses o entitats.\n• Dret d’accés: podeu confirmar si La Sínia tracta les vostres dades personals i en cas afirmatiu podeu accedir a aquestes dades.\n• Dret de rectificació: podeu sol·licitar una rectificació de les dades si són inexactes o incompletes.\n• Dret de supressió: podeu sol·licitar que les vostres dades siguin esborrades, sempre que no hi hagi una obligació legal que ho impedeixi.\n• Dret a la portabilitat de les dades: podeu sol·licitar que les vostres dades siguin trameses a una altra entitat responsable del tractament de dades, si és tècnicament possible.\nPer a exercir aquests drets podeu dirigir-vos La Sínia per carta a c/ Camí d’Altafulla a la Nou, 8 43893 Altafulla o bé per email a aigua@riugaia.cat, adjuntant una còpia del DNI o passaport.\nLa Sínia tracta totes les dades personals amb estricta confidencialitat i aplica totes les mesures tècniques i organitzatives de seguretat necessàries per complir amb la llei.\nLa Sínia no fa servir decisions automatitzades ni elabora perfils de cap tipus.\nPer a qualsevol qüestió sobre aquest tema podeu posar-vos en contacte amb La Sínia.\nEnvieu-nos un correu electrònic a voluntariat@riugaia.cat i podreu rebre les notícies i activitats de La Sínia.


Incontinencia i sòl pelvià - Fisioteràpia Barcelona\nEl sòl pelvià està format per una sèrie d’estructures anatòmiques, fàscies, músculs, vasos, nervis i orificis, que tanquen la base de l’abdomen formant un rombe osteofibrós delimitat per la símfisi púbica, les branques òssies isquiopúbiques, els ísquiums i el còccix. És la regió perineal. La funció del sòl pelvià consisteix a proporcionar sustentació a tota la part baixa de l’abdomen i permetre el pas dels seus 3 orificis: uretra, vagina i anus, exercint un paper molt important en el control uretral i anal.\nQuines són les causes de lesió del sòl pelvià?\nHi ha diferents factors que poden afectar la musculatura del perineu o sòl pelvià, entre els més importants podem trobar la cirurgia genito-urinària i/o el tractament farmacològic, l’embaràs, part i postpart, l’envelliment i menopausa, la tos crònica i el tabaquisme, restrenyiment, obesitat, exercici físic intens i activitat laboral de càrrega o impacte.\nUna disfunció del perineu pot tenir diferents conseqüències, com la incontinència urinària, prolapses viscerals (descensos de matriu, bufeta o recte) que causen sensació de pesadesa sobre el perineu, disfuncions sexuals (disminució de la sensibilitat, dolor), infeccions urinàries de repetició i alteracions posturals (flacciditat abdominal, desplaçament de masses corporals).\nÉs imprescindible realitzar una història clínica completa que inclogui els antecedents, conèixer l’estat actual de la persona i la seva patologia; així com recollir els signes i símptomes de la pacient. Seguidament realitzarem l’exploració física, amb especial atenció a la zona pelviana lumbar, a la zona abdominal i diafragmàtica, així com a la respiració. L’anàlisi postural i de les cadenes musculars, completarà l’exploració global. Per finalitzar realitzarem un test de la musculatura del perineu per via intra-vaginal, per reconèixer la zona i valorar el to muscular.\nÉs important realitzar un tractament preventiu en aquelles persones que tinguin factors de risc per desenvolupar patologia, i valorar en cada cas les mesures preventives que li seran necessàries per evitar l’evolució. El tractament va dirigit a reconèixer la zona del sòl pelvià, retornar la consciència corporal mitjançant un treball de sensibilització i propiocepció de la pelvis externa i interna. Es realitza un treball respiratori i de llibertat del diafragma, per poder introduir, quan sigui necessari, un treball abdominal hipopressiu.